Nuwe burgemeester vir Nelson Mandelabaai | Maroela Media
Die UDM se Mongameli Bobani is Donderdagaand as die nuwe burgemeester van die Nelson Mandelabaai-metro verkies (27 Augustus 2018). Skermskoot: ANA-video
Die UDM se Mongameli Bobani is Maandagaand as burgemeester van die Nelson Mandelabaai-metro aangewys.
Dit was nie 'n goeie dag vir die DA in die Baai nie, met die party wat nie net sy speaker in die raad kwyt is nie, maar ook sy burgemeester. Athol Trollip is Maandagaand uit sy posisie as uitvoerende burgemeester verwyder sonder dat daar 'n enkele DA-raadslid aan die stemproses deelgeneem het.
Maroela Media het vroeër berig Jonathan Lawack is vroeër vandag uit sy amp as speaker verwyder tydens 'n stemproses waar 60 raadslede ten gunste van Lawack se verwydering gestem het, teenoor 59 stemme teen die mosie. Victor Manyati, 'n DA-raadslid wat geweier het om saam met sy DA-kollegas te stem en buite stemming gebly het, is summier van sy lidmaatskap van die party onthef.
News24 berig Johan Mettler, die munisipale bestuurder wat gevolglik as voorsittende beampte van die vergadering opgetree het, het verklaar dat Manyati nie meer 'n raadslid is nie. Die DA en sy koalisievennote het in reaksie op dié verklaring die vertrek verlaat, waarna die stemproses sonder hulle voortgegaan het.
Buyelwa Mafaya is as nuwe speaker verkies en Mafaya het onmiddellik voortgegaan met die mosie van wantroue in Trollip. Nadat Trollip verwyder is, is Bobani in sy plek verkies.
Hiér is die gewildste babaname in SA in 2017
Gekies sonder quorum. Die DA het reeds vergadering verlaat. Bespotting van prosesse. Ons sal vir altyd die gemors moet verduur tot daar ingrypend opgetree word om wet en orde vanaf die SP tot die onwettige plakker toegepas word. Om burger in die land te wees is groot verleentheid.
Die DA kan nie meer sy eie mense vertrou nie,plus hul draai ook teen hom! Bye,bye DA!Die wiel het gedraai vir jul liberale wat niks vir ons Boermense doen nie!Ek persoonlik glo dat geld het ook n rol gespeel agter die skerms!
Sprakeloos. Hulle voel vir stelsels net mooi niks.
Demokrasie is n aaklige ding,veral in die koalisie politiek. Nikswerd partye wat met 2016 verkiesing minder as 2 persent (udm) en eff (6persent) bepaal nou die lot van n party wat 46pers steun gekry het. Die sisteem werk nie,versl nie in Afrika nie,waar geskiedenis bewys het meerderheid van bevolking is nie te vertroue nie.